Document ID: 32009D0957

POLIITIKA- JA JULGEOLEKUKOMITEE OTSUS EUPOL COPPS/2/2009
15. detsembri 2009,
Palestiina aladel läbiviidava Euroopa Liidu politseimissiooni juhi ametisse nimetamise kohta
(2009/957/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse 14. novembri 2005. aasta ühismeedet 2005/797/ÜVJP Euroopa Liidu politseimissiooni kohta Palestiina aladel (1) (EUPOL COPPS), eriti selle artikli 11 lõiget 1,
ning arvestades järgmist:
(1)
Poliitika- ja julgeolekukomiteed on ühismeetme 2005/797/ÜVJP artikli 11 lõike 1 kohaselt volitatud tegema kooskõlas Euroopa Liidu lepingu artikliga 38 EUPOL COPPSi missiooni poliitiliseks kontrollimiseks ja strateegiliseks juhtimiseks asjakohaseid otsuseid ning eelkõige võtma vastu otsuse missiooni juhi ametisse nimetamise kohta.
(2)
Liidu välisasjade ja julgeolekupoliitika kõrge esindaja tegi ettepaneku nimetada Henrik MALMQUIST EUPOL COPPSi missiooni juhiks,
ON VASTU VÕTNUD KÄESOLEVA OTSUSE:
Artikkel 1
Henrik MALMQUIST nimetatakse Palestiina aladel läbiviidava Euroopa Liidu politseimissiooni (EUPOL COPPS) juhiks ajavahemikuks 1. jaanuar 2010 kuni 31. detsember 2010.
Artikkel 2
Käesolev otsus tehakse teatavaks Henrik MALMQUISTile.
Käesolev otsus jõustub selle teatavaks tegemise päeval.
Brüssel, 15. detsembri 2009

Labels: 18
9
5
15